2. ลักษณะการประกอบธุรกิจ

บริษัทฯ ได้เริ่มเปิดดำเนินงานครั้งแรกในนามของบริษัท ซาฟารีเวิลด์ จำกัด เมื่อวันที่ 17
กุมภาพันธ์ 2531
ต่อมาเห็นว่าการใช้เนื้อที่กว้างขวางถึงกว่าพันไร่เป็นการยากที่จะพัฒนาทั้งในด้านสถานที่และการให้บริการแก่ลูกค้าอย่างทั่วถึง
และได้มาตรฐานในระดับนานาชาติ จึงได้หยุดให้บริการแก่ลูกค้าเป็นการชั่วคราวเมื่อวันที่ 17
เมษายน 2532 เพื่อปรับปรุงกิจการและลดขนาดของพื้นที่ลง บริษัทฯ
ได้เปิดให้บริการแก่ลูกค้าและนักท่องเที่ยวอีกครั้งหนึ่งในวันที่ 20 ธันวาคม 2533
และดำเนินการเรื่อยมาจนถึงปัจจุบัน

ซาฟารีเวิลด์เป็นแหล่งท่องเที่ยวพักผ่อนหย่อนใจที่มีบริการครบถ้วน
และสมบูรณ์แบบตามมาตรฐานสากลที่จะให้ความสุข ความสนุกสนาน ความบันเทิง
และความรู้แก่ผู้เข้าชมทุกเพศ ทุกวัย ทุกชาติ ทุกภาษา ที่สามารถเข้าเที่ยวชมได้ทุกฤดูกาล
โดยจัดให้มีสวนสัตว์น้ำ สวนนก สวนสัตว์เปิด และการแสดงของสัตว์ประเภทต่างๆ
อีกทั้งการแสดงพิเศษที่มีชื่อเสียงและเป็นที่นิยมจากต่างประเทศ
ที่นำมาปรับปรุงและดัดแปลงให้เหมาะสมกับกลุ่มลูกค้าเป้าหมายของบริษัทฯ
นอกจากนี้ซาฟารีเวิลด์ยังมีการเพาะ ขยาย และส่งเสริมการอนุรักษ์พันธุ์สัตว์และพันธุ์ไม้ การจัดหา
และการแลกเปลี่ยนสัตว์กับองค์กรภาครัฐบาลและภาคเอกชนที่สำคัญๆ ทั่วโลก การส่งเสริมการศึกษา
และเผยแพร่วิชาการเกี่ยวกับสัตว์และพันธุ์ไม้แก่เยาวชนและประชาชนทั่วไป
รวมทั้งหน่วยงานราชการอีกหลายแห่งด้วย

เมื่อวันที่ 1 กุมภาพันธ์ 2537 ได้มีการจดทะเบียนแปรสภาพเป็นบริษัทมหาชน ใช้ชื่อว่า บริษัท
ซาฟารีเวิลด์ จำกัด (มหาชน) เพื่อประกอบธุรกิจอุตสาหกรรมการท่องเที่ยว
โดยมีวัตถุประสงค์ที่จะพัฒนาซาฟารีเวิลด์ให้เป็นแหล่งท่องเที่ยวที่สำคัญแห่งหนึ่งของประเทศและของภูมิภาคเอเชีย
ซึ่งจะช่วยสนับสนุนและเกื้อกูลอุตสาหกรรมการท่องเที่ยวของประเทศให้เจริญก้าวหน้าและมีชื่อเสียงยิ่งขึ้น
ทั้งสำหรับชาวไทยและชาวต่างประเทศ ซึ่งจะเป็นแหล่งสร้างรายได้ที่เป็นเงินตราต่างประเทศ
และเป็นแหล่งจ้างงานที่สำคัญกว่า 700 คนอีกด้วย

เมื่อวันที่ 24 กุมภาพันธ์ 2539 คณะกรรมการของบริษัทฯ ได้มีมติให้จัดตั้งบริษัท ภูเก็ตแฟนตาซี
จำกัด เพื่อสร้างและดำเนินการแหล่งบันเทิงขนาดใหญ่ที่ได้มาตรฐานระดับสากลขึ้น ณ หาดกมลา
อำเภอกะทู้ จังหวัดภูเก็ต
ทั้งนี้โดยได้เล็งเห็นว่าจังหวัดภูเก็ตเป็นจังหวัดที่มีศักยภาพสูงในการที่จะชักจูงนักท่องเที่ยวชาวไทยและชาวต่างประเทศให้เดินทางมาท่องเที่ยว
เพราะได้รักษาสภาพของชายหาด เกาะ และแหล่งท่องเที่ยวตามธรรมชาติไว้เป็นอย่างดี

จากสถิติของการท่องเที่ยวแห่งประเทศไทย
จำนวนนักท่องเที่ยวที่เดินทางเข้าสู่ภูเก็ตได้เพิ่มจากประมาณ 2.093 ล้านคนในปี 2537
เป็นประมาณ 2.401 ล้านคนในปี 2540 นอกจากนั้น การที่รัฐบาลได้กำหนดให้ปี 2541-2542
เป็นปีแห่งการท่องเที่ยวไทย (Amazing Thailand Years)
จึงคาดว่าจะมีนักท่องเที่ยวเดินทางเข้าสู่ภูเก็ตมากยิ่งขึ้น

นอกจากแหล่งท่องเที่ยวตามธรรมชาติแล้ว
จังหวัดภูเก็ตไม่มีแหล่งท่องเที่ยวเพื่อความบันเทิงอื่นใดที่จะสามารถรองรับนักท่องเที่ยวที่มีจำนวนเพิ่มขึ้นได้
จึงได้มีการจดทะเบียนก่อตั้งบริษัท ภูเก็ตแฟนตาซี จำกัด ขึ้นเมื่อวันที่ 21 มิถุนายน 2539
เพื่อดำเนินธุรกิจความบันเทิงในด้านการแสดง
โดยมีแนวทางในการดำเนินงานที่จะเสนอบริการความบันเทิงในเวลากลางคืนควบคู่ไปกับบริการอาหารเย็นเช่นเดียวกับที่ปรากฏตามเมืองใหญ่ๆ
ในต่างประเทศ
และเพื่อให้เป็นแหล่งบันเทิงที่มีเอกลักษณ์เฉพาะที่ได้มาตรฐานสากลที่นักท่องเที่ยวทุกเพศ ทุกวัย
สามารถจะเข้าชมได้ ในการจัดการแสดง
ภูเก็ตแฟนตาซีได้นำเอาศิลปะและวัฒนธรรมไทยมาประยุกต์กับเทคโนโลยีของแสง สี เสียง
และเทคนิคการแสดงอันทันสมัย
ตลอดจนได้นำเอาช้างที่ถือว่าเป็นสัตว์ที่เป็นสัญลักษณ์ของประเทศและสัตว์อื่นๆ เช่น เสือ นก เป็นต้น
มาประกอบในการแสดง
ทั้งนี้เพื่อให้ผู้เข้าชมมีความประทับใจกับความตระการตาของฉากและการแสดงที่ยิ่งใหญ่ มีความสุข
และสนุกสนาน ที่ได้มาท่องเที่ยวในสถานที่ที่ได้จัดสร้างตามมาตรฐานระดับสากล
การก่อสร้างโครงการและการจัดการแสดงได้แล้วเสร็จ
และเปิดทดสอบการแสดงและมีรายได้ตั้งแต่วันที่ 20 ธันวาคม 2541 จนเมื่อวันที่ 6 กุมภาพันธ์
2542 จึงได้เปิดการแสดงอย่างเป็นทางการมาจนถึงปัจจุบัน

โครงสร้างรายได้

+---------------+---------+------+-----+----+-----+---+-----+---+
| สายผ          | ดำเน    | %    | ปี   |    | ปี   |   | ปี   |   |
| ลิตภัณฑ์/กลุ่มธุรกิจ | ินการโดย | การ  | 2   |    | 2   |   | 2   |   |
|               |         | ถือหุ้น | 543 |    | 542 |   | 541 |   |
+---------------+---------+------+-----+----+-----+---+-----+---+
|               |         | ของบ | รา  | %  | รา  | % | รา  | % |
|               |         | ริษัทฯ | ยได้ |    | ยได้ |   | ยได้ |   |
|               |         |      |     |    |     |   |     |   |
|               |         |      | (ล  |    | (ล  |   | (ล  |   |
|               |         |      | ้านบ |    | ้านบ |   | ้านบ |   |
|               |         |      | าท) |    | าท) |   | าท) |   |
+---------------+---------+------+-----+----+-----+---+-----+---+
| บันเ           | บมจ.    | -    | 490 | 50 | 359 | 5 | 388 | 9 |
| ทิงและสันทนาการ | ซา      |      | .92 | .7 | .67 | 5 | .73 | 9 |
|               | ฟารีเวิลด์ |      |     |    |     | . |     | . |
|               |         |      |     |    |     | 8 |     | 1 |
+---------------+---------+------+-----+----+-----+---+-----+---+
| (สวนสัตว์เปิด    |         |      |     |    |     |   |     |   |
| และการแสดง)   |         |      |     |    |     |   |     |   |
+---------------+---------+------+-----+----+-----+---+-----+---+
| บันเ           | บจ.     | 9    | 476 | 49 | 285 | 4 | 3   | 0 |
| ทิงและสันทนาการ | ภูเก     | 9.97 | .74 | .3 | .41 | 4 | .37 | . |
|               | ็ตแฟนตาซี |      |     |    |     | . | *   | 9 |
|               |         |      |     |    |     | 2 |     |   |
+---------------+---------+------+-----+----+-----+---+-----+---+
| (การแ         |         |      |     |    |     |   |     |   |
| สดงในโรงละคร) |         |      |     |    |     |   |     |   |
+---------------+---------+------+-----+----+-----+---+-----+---+
|   รวม         |         |      | 967 | 1  | 645 | 1 | 392 | 1 |
|               |         |      | .66 | 00 | .08 | 0 | .10 | 0 |
|               |         |      |     | .0 |     | 0 |     | 0 |
|               |         |      |     |    |     | . |     | . |
|               |         |      |     |    |     | 0 |     | 0 |
+---------------+---------+------+-----+----+-----+---+-----+---+

* ในปี 2541 บจ. ภูเก็ตแฟนตาซี ซึ่งเป็นบริษัทย่อยได้เปิดดำเนินการอย่างไม่เป็นทางการเพียง
12 วัน คือเริ่มตั้งแต่วันที่ 20 ธันวาคม 2541